钦定古今图书集成/明伦汇编/宫闱典/第077卷 > 晋
## 钦定古今图书集成/明伦汇编/宫闱典/第077卷 > 晋

《晋太子婚礼》及太子妃金玺之制。

按《晋书礼志》：江左以来，太子婚，纳征礼，用玉璧一，兽
皮二。未详何所准。或者兽取其威猛，有斑彩，玉以象
德而有润，珪璋亦玉之美者，豹皮采蔚，以譬君子。王
萧纳征辞云：“元𫄸束帛，俪皮雁羊。”前汉聘后，黄金二
百斤，马十二匹。亦无用羊之旨。郑氏《婚物赞》曰：“羊者，
祥也。”然则婚之有羊，自汉末始也。王者六礼，尚未用
焉。按《舆服志》：“皇太子妃用金玺龟钮，𫄸朱绶，佩瑜
玉。”